ഓക്സിജന് യൂണിറ്റ് ഇന്നു മുതല് പെരിന്തല്മണ്ണ: പി.എം കെയര് പദ്ധതിയില് ഉള്പ്പെടുത്തി പെരിന്തല്മണ്ണ ജില്ലാ ആശുപത്രിയില് സ്ഥാപിച്ച ഓക്സിജന് നിര്മാണ യൂണിറ്റ് ഇന്നു മുതല് പ്രവര്ത്തനം ആരംഭിക്കുമെന്നു ജില്ലാ പഞ്ചായത്ത് പ്രസിഡന്റ് എം.കെ റഫീഖ അറിയിച്ചു. ഉച്ചക്ക് രണ്ടിനു എം.പി. അബ്ദുസമദ് സമദാനി എംപി ഉദ്ഘാടനം ചെയ്യും. ഒരു മിനിറ്റില് 1000 ലിറ്റര് ഉത്പാദിപ്പിക്കാന് ശേഷിയുള്ളതാണ് യൂണിറ്റ്. പ്രവര്ത്തന സജ്ജമാകുന്നതോടെ 240 ബെഡുകളിലേക്കു ഒരേ സമയം ഓക്സിജന് എത്തിക്കാനാകും. ആശുപത്രിയിലെ ഓക്സിജന് ക്ഷാമത്തിനു ഇതോടെ പരിഹാരമാകും. ദേശീയപാതാ അഥോറിറ്റിയുടെ സഹായത്തോടെ ഡിആര്ഡിഒ ഇന്സ്റ്റാള് ചെയ്ത് കമ്മീഷന് ചെയ്യുന്ന പ്ലാന്റിന്റെ നിര്മാണ ചുമതല കൊച്ചിന് അരൂര് ടോള്വെയ്സ് പ്രൈവറ്റ് ലിമിറ്റഡിനായിരുന്നു.